Diwrnod Ymchwil yr Athrofa
Rhaglen 
28.3.19
	Amser a lleoliad
	Sesiwn

	9 -9.30am
Ystafell Cothi, yr Halliwell

	Te a choffi wrth gyrraedd


	9.30 am
Ystafell Cothi, yr Halliwell

	Croeso a chyflwyniad i’r diwrnod
Dr Jane Waters

	9.45 – 10.15 am

Ystafell Cothi, yr Halliwell

	Gareth Evans 
Newid y ddadl a dylanwadu ar bolisi addysg - CEPRA

Dywedir yn aml ei bod hi’n gyfnod cyffrous i fod yn rhan o addysg yng Nghymru – ond ni ellir datblygu na gweithredu polisi addysg ar ei ben ei hun, ac er mwyn newid system gyfan mae angen arfarnu onest a mewnbwn gan amrywiaeth eang o randdeiliaid. Yn y cyflwyniad hwn bydd Gareth Evans yn asesu ble rydym ni arni  yng nghyd-destun taith ddiwygio Cymru, gan fanteisio ar waith cynnar a wnaed gan y Ganolfan Adolygu a Dadansoddi Polisi Addysg (CEPRA).

	10.15-11am
Ystafell Cothi, yr Halliwell

	Dr Jane Waters 
 Defnyddio mesurau ‘ansawdd’ o brofiadau dysgu plant i dargedu dysgu proffesiynol ar gyfer staff blynyddoedd cynnar cyn ysgol: profiad un awdurdod lleol yng Nghymru 

Mae’r papur hwn yn manylu ar brosiect a geisiai bennu gwerth dull seiliedig ar dystiolaeth o ddarparu ymyrraeth dysgu proffesiynol ar gyfer staff Addysg a Gofal Plentyndod Cynnar cyn-ysgol.  Disgrifiwn brofiad un awdurdod lleol yng Nghymru. Pwysleisia canfyddiadau empirig werth posibl dulliau wedi’u targedu o ddarparu dysgu proffesiynol, sy’n cymryd profiadau dysgu uniongyrchol plant fel eu ffocws.

	11-11.30
Ystafell Cothi, yr Halliwell

	Coffi a rhwydweithio

	11.30-12.15
Ystafell Cothi, yr Halliwell

	Yr Athro Mererid Hopwood 
‘Cerddi Gwlad ac Ysgol: lle llenyddiaeth yn y dyfodol llwyddiannus’ 

Mae lle barddoniaeth yn y Cwricwlwm Newydd wedi codi ambell gwestiwn cyn heddiw. Yn bennaf oherwydd bod peth anghytuno wedi bod ynglŷn â lle yn union y dylai berthyn: ai ym Maes Dysgu A Phrofiad y Celfyddydau Mynegiannol, neu ai gyda’r Ieithoedd, Llythrennedd a Chyfathrebu? Bid a fo am hynny, gyda ffrwyth gwaith Llywodraeth Cymru a grwpiau arloeswyr y chwe Maes Dysgu a Phrofiad ar fin cael eu cyflwyno, dyma gyfle i edrych eto ar ba lenyddiaeth neu ba farddoniaeth y dylid ei chyflwyno i blant, a phryd … a beth yw goblygiadau dewis



	12.15- 1pm
Ystafell Cothi, yr Halliwell

	Dr Ceri Phelps 
“Graddfeydd a seicometreg: pam mae’r cwestiynau a ofynnwch yn bwysig”

Bydd y sesiwn hon yn annog ymchwilwyr i feddwl yn ofalus am y ffyrdd mae cwestiynau’n cael eu gofyn mewn arolygon a holiaduron a bydd yn adolygu rôl, swyddogaeth, a gwerth posibl defnyddio graddfeydd cadarn o ran seicometreg, lle bo modd, mewn astudiaethau ymchwil meintiol.



1-1.45pm Cinio 
      Ystafell Cothi, yr Halliwell


1.45-2.45 Symposia: 
Dewiswch un sesiwn lawn i’w mynychu.

	CJ1 
Cadeirydd Caroline Lohmann-Hancock
	CJ3 
[bookmark: _GoBack]Cadeirydd: Glenda Tinney
	CJ7 
Cadeirydd Jane Waters

	Darrell Williams
Profiadau ffafriol yn ystod Llencyndod a Phlentyndod
 
Mae economïau datblygedig yn ymwneud mwyfwy â lles eu poblogaethau (Dolan Layard a Metcalfe 2010; Fischer 2009a; Harvey 2013).  Nod yr astudiaeth hon oedd archwilio’n feirniadol a all gwaith ieuenctid gael effaith ar lesiant goddrychol (Y Sefydliad ar gyfer Cydweithrediad a Datblygiad Economaidd, (OECD, 2013) pobl ifanc.  I gyflawni hyn, defnyddiodd yr astudiaeth ymchwil ffenomenolegol i brofiadau pobl ifanc o waith ieuenctid a chymuned ledled Cymru mewn ardaloedd trefol, gwledig a chyn-ardaloedd diwydiannol.  I archwilio themâu llesiant datblygwyd model sy’n defnyddio cydberthynas systemau ecolegol (Watling a Neal, 2013) a gwaith ieuenctid.  At ei gilydd, deuir i’r casgliad fod gwaith ieuenctid, yn seiliedig ar set nodedig o nodweddion, yn rhoi cyfleoedd i gyfranogwyr gyfoethogi eu llesiant goddrychol.

	Angela Rekers
Cyfranogiad plant mewn cydgyfnewidiaeth ag amgylchedd sosio-faterol y dosbarth derbyn a darpariaeth Ysgol Goedwig

Bu’r astudiaeth hon yn archwilio sefyllfa gymdeithasol plant yn datblygu trwy gyfranogiad seiliedig ar gymhelliad mewn lleoliadau gweithgarwch sosio-faterol, gan ddefnyddio methodoleg ethnograffeg ddeongliadol. 
Mae’r casgliadau’n ystyried, o safbwynt y plant, y cyfleoedd i gymryd rhan mewn perthynas â gwerthoedd, disgwyliadau a gofynion arfer sefydliadol.  

	Diweddariad am brosiect Camau yr Athrofa 

Camau: Helpu ymarferwyr i wneud synnwyr o dystiolaeth o ymchwil, polisi ac arfer

Bydd y cyflwyniadau hyn, gyda’i gilydd, yn rhoi trosolwg o waith cychwynnol prosiect Camau. Cafodd y gyd-fenter hon rhwng y Drindod Dewi Sant a Phrifysgol Glasgow ei chomisiynu a’i hariannu’n rhannol gan Lywodraeth Cymru i helpu darparu ymchwil yn sail i’r camau cynnydd – elfen allweddol yn y cynigion ar gyfer Cwricwlwm newydd i Gymru. Byddwn yn rhannu’r feddylfryd wrth wraidd y papurau sy’n cael eu datblygu ar hyn o bryd gan gydweithwyr o’r ddwy Brifysgol a fydd yn adeiladu ar waith yr adroddiadau interim, a gyhoeddwyd ym mis Mehefin 2018.


	Carol Hughes
Trafod a chyflawni elfennau lluosog:
cwricwlwm; cyd-destun; golwg ymchwilydd; cymuned a pheth dwli.
 
Mae’r Newid Ontolegol presennol yn ystyried cyfyngiadau safbwyntiau ontolegol y gorffennol ac yn ceisio unioni hyn trwy ddangos arwydd o ddemocrateiddio realiti. Mae’r ymchwil hwn yn ymchwilio i oblygiadau posibl y gwyriad ontolegol hwn ac yn gofyn: ym mha ffordd mae hyn yn effeithio ar ymrwymiadau epistemolegol cyfredol. Bydd yr ymchwil yn rhoi prawf ar hyn trwy gymhwyso’r cynghorion a’r egwyddorion, sy’n gynhenid i’r Newid Ontolegol, i’r dull ymchwil Techneg Delphi, mewn ymgais i ddatrys y broblem o ddiffyg cynrychiolaeth y rhywiau ac amrywiaeth rywiol o fewn cwricwla addysg uwch. 

	 Cindy Hunt, Heike Griffiths Cymunedau wedi’u Gwthio i’r Cyrion ac Addysg Uwch – mater o Ddewis a Hunaniaeth. 
Ysgol Gymunedol Priordy Cil-maen fel enghraifft o le diogel, a all hyrwyddo cynhwysiant dros amser. Yn aml iawn mae teuluoedd a disgyblion o gefndir Sipsi, Roma a Theithwyr (GRT) yn brin o wybodaeth am brifysgol a’r cyfalaf diwylliannol sydd ei angen i gael mynediad i Addysg Uwch. Yn ogystal, oherwydd yr allgau a’r gwahaniaethu hanesyddol a pharhaus ym mhob ffurf ar addysg ffurfiol, mae unigolion o gefndir GRT yn aml yn dewis cuddio’r rhan hon o’u hunaniaeth wrth ymwneud ag ‘addysg’. Maes broblematig arall o ‘hunaniaeth GRT’ yw grwpio’r is-grwpiau gwahanol hyn gyda’i gilydd yn un categori GRT. Mae hyn yn arwain at risg o ystrydebu unigolion a’r risg o ddiystyru cymhlethdod a chroestoriadedd oherwydd gorbwyslais ar ethnigrwydd. Archwiliwn yr hunaniaethau cymhleth hyn a sut y gall y cysyniad o ‘le diogel’ (Gsir 2014) helpu darparu ar gyfer unigolion a fyddai’n hanesyddol wedi’u hallgau o AU. Mae angen creu’r lle diogel hwn er mwyn caniatáu i gymunedau sydd wedi’u gwthio i’r cyrion ymwneud ag AU ar eu termau ‘nhw’. Ystyriwn ein gwaith yn Ysgol Gynradd Priordy Cil-maen yn Sir Benfro, a oedd yn bosibl oherwydd ei gwaith partneriaeth a’i chydweithio ar sawl lefel, sydd wedi arwain at gynnydd mewn cyrhaeddiad addysgol a gwell deilliannau cyflogaeth ar draws sawl cenhedlaeth.  

	

	Kate Williams
“Y tu hwnt i ddysgu mewn addysg uwch: gwerthusiad o’r fenter ‘Dylunio Bywyd’ i wella cyflogadwyedd myfyrwyr”.
 
Bydd y cyflwyniad hwn yn adrodd ar werthusiad seicogymdeithasol o’r fenter Dylunio Bywyd yn y Drindod Dewi Sant. Nod y fenter yw cynorthwyo myfyrwyr y flwyddyn gyntaf i fagu hyder wrth ystyried eu hanghenion datblygu personol a chynllunio cyflogadwyedd. Trwy ‘Dylunio Bywyd’, gofynnwyd i holl fyfyrwyr y flwyddyn gyntaf gymryd rhan mewn gweithdy dwy awr, a gynhaliwyd gan dîm profiadau myfyrwyr y Brifysgol, manteisio ar y cyfle i ddefnyddio adnoddau ar-lein dilynol. Bu’r gwerthusiad o’r fenter hon yn archwilio lefel ymgysylltiad myfyrwyr ac effaith y fenter hon ar ddeilliannau allweddol, gan gynnwys hunaneffeithiolrwydd, hunan-barch ac optimistiaeth ynghylch gyrfa.   
	Alex Southern
‘Datblygu Methodoleg ar gyfer Ymchwil Addysg y Celfyddydau: a yw bod yn adfyfyriol yn ddigon?’

Yn ystod blwyddyn ysgol 2017-2018, bûm yn ymchwilio i raglen dysgu proffesiynol a ganolbwyntiai ar arfer creadigol fel modd o gynnal lles staff sy’n wynebu mentrau gwella ysgol. Datblygais fethodoleg ansoddol, gan ddefnyddio arsylwadau a chyfweliadau gan gyfranogwyr, gyda’r nod o archwilio’r sgyrsiau oedd ar led ynghylch ‘manteision’ a ‘gwerth’ dysgu creadigol a’r celfyddydau o fewn/i addysg.  
Mae’r cyflwyniad hwn yn ystyried yr hunaniaethau newidiol sy’n gynhenid i arsylwadau adfyfyriol gan gyfranogwyr, a’r graddau y gall y cysyniadau haniaethol, goddrychol creadigrwydd a llesiant gael eu llunio a’u mynegi’n ddigonol trwy’r fethodoleg hon

	





2.45-4pm Cyfarfodydd y Grwpiau Ymchwil

	CJ1
	CJ3
	CJ7
	CJ7

	Blynyddoedd Cynnar

	Seicoleg

	Addysgeg, Cwricwlwm a Chynnydd
Yn cynnwys Iaith, Llythrennedd a Chyfathrebu a Mathemateg 

Cadeirydd: Jane Waters
	Llesiant a chymunedau cydnerth





4pm Diweddglo  Dim sesiwn lawn ffurfiol. Staff i adael wedi i gyfarfodydd y grwpiau ymchwil ddod i ben
